ΓΡΑΠΤΗ ΕΡΩΤΗΣΗ P-0904/02

υποβολή: Bill Newton Dunn (ELDR) προς την Επιτροπή

(25 Μαρτίου 2002)

Θέμα: Συντελεστές του ΦΠΑ κατά την αγορά εξοπλισμού από άτομα με σοβαρά προβλήματα όρασης

Τα άτομα με προβλήματα όρασης, τουλάχιστον στο Ηνωμένο Βασίλειο, δεν καταβάλλουν ΦΠΑ για αγορά λογισμικούπολογιστών και για εξοπλισμό τηλεοράσεων κλειστού κυκλώματος. Κατά την αγορά ηλεκτρονικά ρυθμιζόμενων κλινών δεν καταβάλλεται καθόλου ΦΠΑ, ή σε ποσοστό που εξαρτάται από την κατάσταση του αγοραστή. Ωστόσο για την αγορά εξοπλισμούπολογιστών καταβάλλεται ΦΠΑ για όλες τις κατηγορίες ατόμων είτε με είτε χωρίς προβλήματα όρασης.

Τί κατάσταση επικρατεί στον τομέα αυτό στα άλλα κράτη μέλη·

Δεν πιστεύει η Επιτροπή ότι τα άτομα με σοβαρά προβλήματα όρασης σε όλη την επικράτεια της Ευρωπαϊκής Ένωσης θα πρέπει να απαλλάσσονται από την καταβολή ΦΠΑ τόσο κατά την αγορά εξοπλισμού όσο και λογιστικού·

Απάντηση του κ. Bolkestein εξ ονόματος της Επιτροπής

(23 Απριλίου 2002)

Σύμφωνα με την ισχύουσα κοινοτική νομοθεσία περί ΦΠΑ, στολικό και λογισμικόπολογιστών πρέπει να εφαρμόζεται ο κανονικός συντελεστής ΦΠΑ. Ωστόσο, τα κράτη μέλη μπορούν να εφαρμόζουν μειωμένο συντελεστή στο πλαίσιο της κατηγορίας 4 του παραρτήματος Η της 6ης οδηγίας ΦΠΑ 77/388/EEC(1) για ιατρικό εξοπλισμό, βοηθητικά όργανα και άλλες συσκευές που συνήθως χρησιμοποιούνται για την ανακούφιση ή την αντιμετώπιση αναπηριών, προοριζόμενες αποκλειστικά για προσωπική χρήση από αναπήρους, συμπεριλαμβανομένης της επισκευής των προϊόντων αυτών, καθώς και παιδικά καθίσματα αυτοκινήτων. Συνεπώς, τα κράτη μέλη μπορούν να εφαρμόζουν μειωμένο συντελεστή ΦΠΑ γι' αυτά τα αγαθά και την παροχήπηρεσιών ο οποίος δεν μπορεί να είναι κατώτερος του 5 %. Είναι αμφίβολο αν τολικό και λογισμικόπολογιστών εμπίπτει σ' αυτή την κατηγορία, αν και ένα ειδικό είδος όπως το ανάγλυφο πληκτρολόγιο και το σχετικό λογισμικό θα μπορούσε να καλύπτεται. Η τηλεόραση κλειστού κυκλώματος δεν μπορεί να καλυφθεί.

Εξάλλου, σύμφωνα με τις διατάξεις του άρθρου 28, παράγραφος 2 της 6ης οδηγίας ΦΠΑ μόνο τα κράτη μέλη τα οποία, την 1η Ιανουαρίου 1991, εφάρμοζαν μηδενικούς συντελεστές, οι οποίοι ουσιαστικά αποτελούν απαλλαγές με επιστροφή των καταβληθέντων κατά το προηγούμενο στάδιο φόρων, ή μειωμένους συντελεστές, στα αγαθά ή την παροχήπηρεσιών που δεν αναφέρονται στο παράρτημα Η, μπορούν να συνεχίζουν να εφαρμόζουν αυτούς τους συντελεστές για μία ακόμη μεταβατική περίοδο.

Αυτό οφείλεται στο ότι ο μηδενικός συντελεστής αποτελεί εξαίρεση από τους συνήθεις κανόνες, οι οποίοι προβλέπουν ότι ο κανονικός συντελεστής ΦΠΑ πρέπει να εφαρμόζεται σε οποιαδήποτε φορολογήσιμη συναλλαγή, ανεξάρτητα από τη φύση του αγοραστή, ως γενικός φόρος κατανάλωσης, για να αποφεύγονται οι στρεβλώσεις του ανταγωνισμού.

Η ισχύουσα κοινοτική νομοθεσία δεν επιτρέπει την επέκταση του πεδίου εφαρμογής του μηδενικού συντελεστή.

Όσον αφορά την κατάσταση που επικρατεί στα άλλα κράτη μέλη, η Επιτροπή συγκεντρώνει τις σχετικές πληροφορίες, τις οποίες θα γνωστοποιήσει απευθείας στο Αξιότιμο Μέλος του Κοινοβουλίου το συντομότερο δυνατό.

(1) Έκτη οδηγία του Συμβουλίου 77/388/ΕΟΚ της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθέμενης αξίας: ομοιόμορφη φορολογική βάση, ΕΕ L 145 της 13.6.1977, όπως τροποποιήθηκε τελευταία από την οδηγία του Συμβουλίου 2001/115/ΕΚ της 20ης Δεκεμβρίου 2001 — ΕΕ L 15 της 17.1.2002. Το παράρτημα Η περιλαμβάνει ένα κατάλογο παραδόσεων αγαθών και παροχώνπηρεσιών δυνάμενων ναπαχθούν στους μειωμένους συντελεστές ΦΠΑ.